b'\n_START_ARTICLE_\nKhani\xc3\xa1 (prefektur)\n_START_SECTION_\nGeografi\n_START_PARAGRAPH_\nKhani\xc3\xa1 prefektur blir ofte bare kalt Vest-Kreta. Her finner en blant annet fjellene Apokoronas, Sfakia og Selino._NEWLINE_Naturparken Samariaravinen er en stor turistattraksjon i de s\xc3\xb8rlige omr\xc3\xa5dene. De hvite fjellene eller Lefka Ori er dekket av sn\xc3\xb8 fram til mai og dekker store deler av Khani\xc3\xa1 prefektur. De inneholder mer enn 40 topper p\xc3\xa5 over 2\xc2\xa0000 meter. Den h\xc3\xb8yeste av disse er Pahnes p\xc3\xa5 2\xc2\xa0452 moh. _NEWLINE_Den eneste ferskvannsinnsj\xc3\xb8en, Kournassj\xc3\xb8en, ligger i prefekturet, n\xc3\xa6r Rethymno prefektur. Den er relativt stor med en omkrets p\xc3\xa5 3,5 km.'